
Je li dozvoljeno jesti mesne proizvede u BIH od Kompanija koji tvrde sa njihovim etiketama da imaju Halal-certifikat? Ukolike ne, pa gdje onda covjek da uzima meso kada nema mesnica kao sto ima recimo u Austriji, Njemackoj gdje je sve garant ***[Halal](https://pitajucene.com/search/halal/questions/ "Pretraži pitanja o halalu")***, sta ako ipak se konzumira meso za koje se ne zna da li je halal ili ne???


* 
* 
* 
* 
* 
* 
* 

 
konzumacija mesa koje ima-nema Halal certifikat.

U osnovi je dozvoljeno jesti mesne proizvode u BiH od kompanija koje su dobile ***[halal](https://pitajucene.com/search/halal/questions/ "Pretraži pitanja o halalu")*** certifikat. Iz ovog se izuzima jedenje goveđeg mesa istih tih kompanija koje su dobile certifikat, jer se potvrdilo da te firme uvoze goveđe meso iz vana čiji način klanja nije poznat. Takođe iz ove opće dozvole se izuzimaju one kompanije za koje se potvrdilo da im je cilj bilo samo da dobiju certifikat, a da u praksi ne vode računa o ispravnom šerijatskom klanju. Meso se može jesti od bilo kojeg pojedinca ili kompanije koji zadovolje šartove šerijatskog klanja, a takvih ima mnogo u BiH.


Šartovi šerijatskog klanja su: 1- da onaj koji kolje bude musliman (koji ima ***[namaz](https://pitajucene.com/search/Namaz/questions/ "Pretraži pitanja o namazu")*** pa makar i neredovan) ili ehli kitabija (židov ili kršćanin), 2- da se pri klanju presiječe jednjak, dušnik i dvije vratne vene, 3- da klanje bude sa oštrim predmetom (koji nije kost niti nokat), 4- da se izgovori Bismila (ovo je šart za muslimana a ne za ehli kitabiju), a ako zaboravi Bismilu meso je ispravno. Kada se zadovolje ovi šarti klanja meso je halal. Kod nas u Bosni poremećaj dolazi sa strane onih “muslimana” koji kolju jer im se često ne može potvrditi ***[islam](https://pitajucene.com/search/islam/questions/ "Pretraži pitanja o Islamu")*** s obzirom da ne praktikuju ništa od islama. Takođe, drugi poremećaj je način klanja jer se u praksi uglavnom pikuju životinje, a mnoge vrste pikovanja su u stavari ubijanje hajvana, čime hajvan postaje strvina koju je zabranjeno jesti po tekstu Kur’ana. Zbog svega ovoga musliman u BiH treba provjeravati gdje i od koga uzima meso i ne treba da uzima meso za koje ne zna da li je halal ili ne.


Odgovorio na pitanje:  

Mr.***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")***


